སྟེ་ཏེ་དེ་ལ་ནས་རྣམས་ནི་ལྷག་བཅས་ལ་འཇུག་སྟེ། མིག་ཚིག་གང་མཐར་སྦྱར་ཡང་ཚིག་དོན་སྔ་མ་མ་རྫོགས་པར་སླར་ཡང་ཚིག་ལྷག་མ་ཡོད་པར་སྟོན་པ་ལ་འཇུག་པ། དེ་དག་མིང་མཐའ་གང་ལ་སྦྱོར་བ་ནི། ད་དེ་ན་ར་ལ་ས་དང་། ད་དྲག་ཅན་མཐར་ཏེ་རྐྱང་ཐོབ། ག་ང་བ་མ་འ་རྣམས་དང་། མཐའ་རྟེན་མེད་མཐར་ས་སྟེ་ཐོབ། ལ་དང་ནས་ནི་རང་དབང་ཅན། ཞེས་པ་ལྟར། རྗེས་འཇུག་ད་མཐར་དེ་དང་། ན་ར་ལ་ས་ད་དྲག་ཅན་རྣམས་ཀྱི་མཐར་ཏེ་རྐྱང་དང་། ག་ང་བ་མ་འ་རྣམས་དང་། མཐའ་རྟེན་མེད་པ་དག་གི་རྗེས་སུ་སྟེ་ཐོབ་ལ། ལ་དང་ནས་གཉིས་རྗེས་འཇུག་ལ་མི་ལྟོས་པའི་ཕྲད་རང་དབང་ཅན་ཡིན་ནོ། དཔེར་ན། གཞག་སྟེ། བྱུང་སྟེ། ལམ་སྟེ། དགའ་སྟེ། བྱ་སྟེ། མདུན་དུ་སྟེ། ཡིན་ཏེ། འགྱུར་ཏེ། གསལ་ཏེ། བསྟེནད་ཏེ། གྱུརད་ཏེ། བསལ་ཏེ། བྱས་ཏེ། བསྒྲུབས་ཏེ། ཡོད་དེ། བཤད་དེ། བྱས་ལ། ཡིན་ལ། བྱས་ནས། བརྗོད་ནས་སོགས་སོ། ལྷག་བཅས་ཀྱི་གོང་གི་དུས་ཀྱི་དབྱེ་བ་ཡོད་པའི་ཚིག་རྣམས་ལ་འདས་པ་ཁོ་ན་འོངས་ཏེ། དཔེར་ན། གད་བདར་བྱས་ནས་གདན་འདིང་། ལྷ་བུའོ།